《访苏隐君于青阳山中归却寄此》
明代·林大春

江上维舟拟造庐，竹间遥望引轻裾。谁传信息千山外，应为神交十载馀。

云影渐移归涧谷，峰阴乍转见樵渔。别来却忆双庭桂，不信朝阳迹已墟。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。